Hausttónleikar
2025-11-24 - 2025-11-29
Hausttónleikar
Vikuna 24. – 29. nóvember verða haldnir hausttónleikar hvers kennara, þar sem afrakstur haustannar fær notið sín, áður en jólalögin taka við.
Allar nánari upplýsingar um stund og stað fáið nemendur hjá sínum kennara.

Jólaspilamennska í desember
2025-12-01 - 2025-12-19
Jólaspilamennska. 18. og 19. desember er kennsla óhefðbundin. Í stað kennslu þessa daga, fara kennarar með nemendur (eftir því sem við verður komið) út í samfélagið að leika jólalög og aðra fallega tónlist fyrir samborgarana. Sú spilamennska fer oft fram á öðrum dögum í desember, eða allt eftir því hvenær hægt er að heimsækja t.d. hjúkrunarheimili, leikskóla, verslanir, viðburði og annað sem óskað hefur verið eftir. Þá taka margir nemendur og kennarar tónlistarskólans virkan þátt í Litlu-jólum grunnskólanna þessa daga og leika undir dansi í kringum jólatré.

Jólafrí
2025-12-20 - 2026-01-05
Jólafrí Tónlistarskóla Árnesinga stendur frá 20.12.2025 til 5.1.2026.
– mánud. 5. janúar 2026 er frí vegna starfsdags kennara,
– þriðjud. 6. janúar 2026 hefst kennsla á ný samkvæmt stundaskrá.

Kennsla hefst eftir jólafrí 6.1.2026 - skv. stundaskrá
2026-01-06
Þriðjud. 6. janúar 2026 hefst kennsla á ný eftir jólafrí, samkvæmt stundaskrá.

Foreldraheimsóknavikan 12. – 16. janúar
2026-01-12 - 2026-01-16
Foreldraheimsóknavikan 12. – 16. janúar
Í þessum formlegu heimsóknartímum er farið yfir miðsvetrarmatið, sem er núna aðgengilegt í SpeedAdmin. Þá er líka horft fram á veginn og markmið vorannar skoðuð. Hvaða tónleikahald er framundan, er stefnt á próf eða ekki (kennari metur hvenær nemandi er tilbúinn til að taka næsta stig), hvað gengur vel og hvað verið er að vinna með þessa stundina.
* Auk þess að mæta í þessa formlegu heimsóknartíma eru foreldrar alltaf velkomnir í tíma og þurfa ekki að gera boð á undan sér.

Tónleikaröð 9. - 13. febrúar
2026-02-09 - 2026-02-13
Svæðistónleikar 9. – 13. febrúar
Í febrúar höldum við nokkra svæðaskipta tónleika í tilefni af Degi tónlistarskólanna (sem er 7. febrúar).
Viðfangsefni þessara tónleika er Dýrin okkar. – Þeir nemendur sem taka þátt, fá upplýsingar hjá kennurum.

Tónleikarnir verða sem hér segir:
Mán. 9.2.2026 – Skálholtskirkja kl. 18:00 (nemendur úr Uppsveitum)
Þri. 10.2.2026 – Hveragerðiskirkja kl. 18:00 (nemendur úr Hveragerði og Ölfusi)
Mið. 11.2.2026 – Stekkjaskóli kl. 17:00 (nemendur úr Árborg + Flóa)
Mið. 11.2.2026 – Stekkjaskóli kl. 18:30 (nemendur úr Árborg + Flóa)
Fim. 12.2.2026 – Stekkjaskóli kl. 18:00 (nemendur úr Árborg + Flóa)
Fös. 13.2.2026 – Þorlákskirkja kl. 18:00 (nemendur úr Þorlákshöfn)

Aðgangur að tónleikunum er ókeypis.
– Verið öll hjartanlega velkomin! –

Starfsdagur á öskudegi 18. febrúar
2026-02-18
Kennsla fellur niður miðvikud. 18. febrúar vegna starfsdags kennara.
Daginn nýta kennarar til undirbúnings vorannar, með fundum og námskeiðum.

Vetrarfrí
2026-02-23 - 2026-02-27
Öll kennsla fellur niður í tónlistarskólanum vikuna 23. – 27. febrúar.
23.– 24. febrúar eru samræmdir frídagar við stærstu grunnskóla Árnessýslu og FSu, en 25. – 27. febrúar eru frídagar vegna styttingar vinnutíma tónlistarskólakennara.

Starf skólastjóra Tónlistarskóla Árnesinga laust til umsóknar - umsóknarfrestur til og með 14. apríl
2026-03-11 - 2026-04-14
Af vef ráðningarstofunnar www.mognum.is
SKÓLASTJÓRI TÓNLISTARSKÓLA ÁRNESINGA – 50skills
– – –
SKÓLASTJÓRI TÓNLISTARSKÓLA ÁRNESINGA
Árborg – Fullt starf
Umsóknarfrestur: 14.04.2026

Tónlistarskóli Árnesinga leitar að öflugum leiðtoga til að stýra faglegu starfi og rekstri eins stærsta og umsvifamesta tónlistarskóla landsins.
Skólastjóri ber ábyrgð á faglegu starfi, daglegum rekstri og þróun skólans og leiðir öflugt teymi starfsfólks.
Helstu verkefni og ábyrgð

Stjórnun og ábyrgð á daglegum rekstri og starfsemi skólans
Leiða faglegt starf skólans og stuðla að áframhaldandi þróun tónlistarnáms
Mannauðs- og launamál
Samskipti við sveitarfélög, grunnskóla og aðra samstarfsaðila
Áætlanagerð og upplýsingagjöf
Vinna með starfsmönnum skólans að stefnumótun og þróun starfseminnar
Ýmis önnur verkefni sem snerta stjórnun skólans

Menntunar- og hæfniskröfur

Tónlistarmenntun á háskólastigi; menntun á sviði stjórnunar kostur
Stjórnunarreynsla, reynsla af verkefnastjórnun, rekstri og/eða menningarstarfi æskileg
Innsýn í starfsemi tónlistarskóla og þróun tónlistarnáms æskileg
Leiðtogafærni og hæfni til að leiða faglegt starf og þróun
Framúrskarandi samskiptahæfni, jákvætt viðmót og þjónustulund
Skipulagshæfni og sjálfstæði í vinnubrögðum
Fagmennska, frumkvæði og metnaður í starfi
Mjög góð tölvukunnátta, tæknilæsi og innsýn í samfélagsmiðla
Gott vald á íslensku og ensku í ræðu og riti

Sótt er um á www.mognum.is
Umsóknarfrestur er til og með 7. apríl 2026

Umsókn þarf að fylgja ítarleg starfsferilskrá ásamt upplýsingum um umsagnaraðila og kynningarbréf þar sem gerð er grein fyrir og rökstutt á kerfisbundinn hátt, hvernig umsækjandi uppfyllir hæfniskröfur.

Nánari upplýsingar veita:
Sigríður Ólafsdóttir I sigga@mognum.is
Telma Eiðsdóttir I telma@mognum.is

Tónlistarskóli Árnesinga er samrekinn af öllum átta sveitarfélögum Árnessýslu og er einn stærsti og umsvifamesti tónlistarskóli landsins. Starfsemi skólans fer fram á tólf stöðum í sýslunni. Fjöldi nemenda er um 540 og um 40 kennarar starfa að jafnaði við skólann. Kennt er á flest öll hefðbundin klassísk og rytmísk hljóðfæri.
Skólinn gegnir mikilvægu hlutverki í menningarlífi Árnessýslu með metnaðarfullu starfi, öflugu tónleikahaldi og virku samstarfi við skóla, sveitarfélög og samfélagið.

Framhaldsdeildartónleikar í Hveragerðiskirkju 16. mars
2026-03-16 18:15 - 19:15 (Atlantic/Reykjavik)
Framhaldsdeildartónleikar verða haldnir mánudaginn 16. mars kl. 18:15 í Hveragerðiskirkju.
Flytjendur hafa allir lokið miðprófi (5. stigi) á sitt hljóðfæri.
Dagskrá er fjölbreytt og gaman að fylgjast með leikni nemendanna þegar hér er komið í námi.
Aðgangur er ókeypis – Verið öll hjartanlega velkomin!

Miðdeildartónleikar í sal skólans 17. mars
2026-03-17 18:15 - 19:15
Miðdeildartónleikar verða haldnir þriðjudaginn 17. mars kl. 18:15 í sal skólans, Eyravegi 9, Selfossi
Dagskrá er fjölbreytt að vanda og koma nemendur fram á hin ýmsu hljóðfæri.
Flytjendur hafa allir lokið grunnprófi (3. stigi) á sitt hljóðfæri og alltaf gaman að fylgjast með þessum þróttmikla hópi.
Aðgangur er ókeypis – Verið öll hjartanlega velkomin!

Prófadagar - kennsla fellur niður
2026-03-24 - 2026-03-26
Prófadagar verða 24.-26. mars 2026.
Á prófadögum fellur kennsla niður, en kennarar eru á ferð og flugi að fylgja nemendum í próf og að dæma próf.
Ekki taka allir nemendur próf á prófadögum, heldur meta kennarar hvenær nemendur eru tilbúnir að þreyta næsta stigs- eða áfangapróf.
Nánari upplýsingar um námsmat í Tónlistarskóla Árnesinga má finna hér: Námsmat — Tónlistarskóli Árnesinga

Páskafrí
2026-03-28 - 2026-04-06
Páskafrí 28. mars – 6. apríl. Öll kennsla fellur niður þessa daga.
Kennsla hefst á ný eftir páska þriðjud. 7. apríl.

Krakkabarokk á pálmasunnudag í Hörpu 29. mars
2026-03-29 15:00 - 16:00
Átta blokkflautunemendur úr Tónlistarskóla Árnesinga taka þátt í Krakkabarokkhátíð á pálmasunnudag í Hörpu 29. mars kl. 15:00, ásamt fjölda annarra hljóðfæranemenda og kóra.
Frítt inn, en hér er hægt að ná sér í (ókeypis) miða: https://www.harpa.is/vidburdir/20144

Upplýsingar af vef Hörpu:

Krakkabarokk í Eldborg

29. mars kl. 15:00–16:00
Eldborg, Harpa
Aldur: 5–15 ára
Tungumál: Íslenska – hægt að njóta óháð tungumáli
Aðgangur: Ókeypis – skráning á harpa.is

Krakkabarokk í Eldborg eru fjölskyldutónleikar þar sem Kammerhópurinn ReykjavíkBarokk flytur fjölbreytta tónlist frá barokk- og endurreisnartímanum í félagi við tónlistarnemendur og kórsöngvara af höfuðborgarsvæðinu, Suðurlandi og Norðurlandi eystra.
Á tónleikunum má heyra einleik, samleik og kórsöng með undirleik hátíðarhljómsveitar Krakkabarokks – glæsileg samverustund þar sem hinn ríki tónlistararfur fær að blómstra í höndum ungra og efnilegra flytjenda.
Tónleikarnir eru í samstarfi við tónlistarhátíðina Reykjavík Early Music Festival.

Viðburðahaldari er Harpa

Þessi viðburður er ókeypis

Vinavika 13. - 17. apríl
2026-04-13 - 2026-04-17
Við efnum í fyrsta sinn til VINAVIKU 13. – 17. apríl.
Í þessari viku mega nemendur bjóða vini/vinkomu með sér í tíma.
Vinavikan er nýjung í skólastarfinu og spennandi að sjá hvernig til tekst.
– Endilega nýtið þetta tækifæri til að mæta í félagsskap vinar 😊

Píanó-hringekjutónleikar í Stekkjaskóla 15. apríl
2026-04-15 18:00 - 19:00
Píanó-hringekjutónleikar verða haldnir miðvikud. 15. apríl kl. 18:00 í Hátíðarsal Stekkjskóla, Selfossi
Á tónleikunum koma fram píanónemendur á öllum stigum og leika fjórhent og sexhent lög á píanó. Verður verkefnum fléttað saman í skemmtilegt ferli.
Aðgangur er ókeypis – Verið öll hjartanlega velkomin!

Nótutónleikar í Salnum Kópavogi 18. apríl
2026-04-18 13:00 - 14:00
Nótutónleikar í Salnum, Kópavogi, laugard. 18. apríl kl. 13:00
Á svæðistónleikum skólans í febrúar fengu áheyrendur tækifæri til að velja þau atriði sem þeim þóttu mest heillandi. Þau atriði sem flest stig fengu fóru í „Nótupottinn“ og svo féll það í hlut deildarstjóranna að velja atriði til flutnings á Nótutónleikunum í Kópavogi (uppskeruhátíð tónlistarskóla á Suðurlandi, Suðurnesjum og í Kraganum).
Eftirtalin þrjú atriði taka þátt fyrir hönd Tónlistarskóla Árnesinga:
Gunnlaugur Ernst Hákonarson, selló
Daníel Ingvarsson, saxófónn
Söngfuglar Tónlistarskóla Árnesinga
Við óskum nemendum og kennurum til hamingju með að vera valin til þátttöku í þessum skemmtilega viðburði.

Tónleikar eldri nemenda í sal skólans á Selfossi 21. apríl
2026-04-21 18:15 - 19:15
Tónleikar eldri nemenda verða haldnir í sal skólans, Eyravegi 9 Selfossi, 21. apríl kl. 18:15.
Á tónleikunum koma fram nemendur sem eru 20 ára og eldri.

Blásarasveit á Barnamenningarhátíð í miðbæ Selfoss 22. apríl
2026-04-22 17:00 - 17:30
Blásarasveitir Tónlistarskóla Árnesinga á Selfossi sameinast á Barnamenningarhátíð í miðbæ Selfoss 22. apríl kl. 17:00.

Vortónleikar
2026-04-29 - 2026-05-13
Vortónleikar eru að fara í gang. Á vortónleikum koma fram þeir nemendur sem ekki leika á skólaslitum, eða ef vantar fleiri tækifæri til að koma fram.
Nánari upplýsingar um vortónleika fá nemendur hjá sínum kennurum.

Smiðjuvikan
2026-05-04 - 2026-05-08
Smiðjuvikan 4. – 8. maí
Í smiðjuviku stokka kennarar upp hefðbundna kennslu fyrir sinn nemendahóp og bjóða þeim í staðinn t.d. upp á meistaranámskeið, sérstaka samspilstíma eða eitthvað annað fróðlegt og skemmtilegt. – Ef þið eruð ekki viss um hvenær þig eigið að mæta eða hvernig kennslu verður háttað, hafið þið samband við ykkar kennara og spyrjið.
Tónfræðitímar, samspil og hljómsveitaræfingar falla niður þessa viku, nema um annað hafi verði rætt t.d. vegna undirbúnings fyrir skólaslit.

Auglýst eftir aðstoðarskólastjóra - umsóknarfrestur til 22. maí
2026-05-08 - 2026-05-22
Aðstoðarskólastjóri Tónlistarskóla Árnesinga
Auglýst er eftir aðstoðarskólastjóra til starfa við Tónlistarskóla Árnesinga frá 1. ágúst 2026. Stjórnunarhlutfall er um 85%, kennsluskylda 15%.
Umsóknarferstur er til 22. maí 2026
Sjá nánar hér: Aðstoðarskólastjóri Tónlistarskóla Árnesinga | Tónlistarskóli Árnesinga

Skólaslit á kennslustöðum
2026-05-21 - 2026-05-27
Skólaslit verða á kennslustöðum sem hér segir:
21. maí kl. 16:00 í BES Stokkseyri – nemendur frá Stokkseyri og Eyrarbakka
21. maí kl. 18:00 í Þorlákskirkju – nemendur úr Þorlákshöfn

22. maí kl. 15:00 í Félagsheimilinu Árnesi – nemendur úr Hrunamannahreppi og Skeiða- og Gnúpverjahreppi
22. maí kl. 16:00 í Félagsheimilinu Árnesi – nemendur úr Hrunamannahreppi og Skeiða- og Gnúpverjahreppi

26. maí kl. 16:00 í Félagsheimilinu Aratungu – nemendur úr Reykholtsskóla
26. maí kl. 18:00 í Skálholtskirkju – nemendur úr Bláskógaskóla Laugarvatni og Grímsnes- og Grafningshreppi
26. maí kl. 18:00 í Hveragerðiskirkju – nemendur úr Hveragerði og Ölfusi

27. maí kl. 16:00 í Félagsheimilinu Þjórsárveri – nemendur úr Flóahreppi
27. maí kl. 18:00 í Selfosskirkju – nemendur frá Selfossi

Hver skólaslit eru um 1 klst. löng. Flutt eru tónlistaratriði og nemendur sem ljúka stigs- eða áfangaprófum fá skírteini afhent.

Skólaslit kennslustaða eru með ýmsu móti.
– Á minni kennslustöðunum eru skólaslit jafnframt vortónleikar nemendanna og koma nær allir nemendur fram.
– Í Hveragerði og Þorlákshöfn fá kennarar úthlutað ákveðnum mínútufjölda m.v. fjölda nemenda og
– á Selfossi koma aðallega fram hljómsveitir og samspilshópar.
Aðgangur er ókeypis og öllum opinn!

Skrifstofa skólans lokuð vegna endurmenntunarferðar starfsfólks
2026-05-28 - 2026-06-02
Skrifstofa Tónlistarskólans verður lokuð 28. maí – 2. júní vegna endurmenntunarferðar starfsfólks.
Sumaropnun skrifstofu: 3. – 12. júní.

Sumaropnun skirfstofu skólans
2026-06-03 - 2026-06-12
Skrifstofa Tónlistarskóla Árnesinga verður opin 3. – 12. júní kl. 8 – 12 og 13 – 16.

Sumarlokun skrifstofu til og með 4. ágúst - opnum aftur 5. ágúst
2026-06-16 - 2026-08-05
Skrifstofa Tónlistarskóla Árnesinga verður lokuð til og með 4. ágúst 2026.
Við opnum aftur miðvikudaginn 5. ágúst.
